Erhvervsministeriet har netop åbnet den støtteordning, som skal gøre livet lettere for små købmænd, bagere eller slagtere i byer med under 2.500 indbyggere. Gennem ordningen kan man søge penge til enten de høje energiregninger eller til at hjælpe med at finansiere et nyt energibesparende tiltag. En af de forretninger, der har tænkt sig at søge i hvert fald en af puljerne, er Halvrimmen Bageri, der har til huse i Halvrimmen, som har 627 indbyggere. Kan ikke dække tabene Bageriet har tidligere måtte opkræve et energitillæg for at få økonomien til at hænge sammen. Kan ordningen være en hjælp for jer? - Det håber jeg da. Hver en krone gælder i det her spil, lyder det fra Lisbeth Mikkelsen, der sammen med sin mand ejer bageriet. Halvrimmen Bageri kan søge 50.000 kroner fra hver pulje i støtteordningen. Men kan 50.000 hjælpe i forhold til de tab, I har lidt? - Det rækker ikke så langt, men det kan da række noget. Vi har ikke søgt coronalån eller om at få udskudt vores moms, da vi havde mulighed for det, for vi vidste at pengene skulle betales tilbage. Så de penge, vi kan søge nu, de kan da række lidt, siger hun. I øjeblikket er det uvist om Lisbeth og Kim Mikkelsen vil søge begge puljer. Det er deres revisor ved at finde ud af for dem. Herunder kan du se indslaget fra dengang, energitillægget blev indført i forretningen:

Referat:
Nu er der godt nyt til forretninger i de små byer.